**Møte 38 i BULL - Referat**

Tid: Tirsdag 7. mars 2017, kl. 14:00 – 16:00 (etter årsmøtet)

Sted: Lindeberg senter, Lindeberg T

Tilstede: Kjell Spigseth, Johan-Ditlef Martens, Lasse Bjerved, Magnus Boysen, Jostein Mundal, Terje Kleven, Hans Kristian Lingsom, Peter Butenschøn, Jan Usterud Hanssen, Lene Schmidt, Jon Guttu, Sven Erik Svendsen, Ketil Moe (referent),

Forfall: Gustav Nielsen, Inge Willumsen, Rolf Jensen, Arvid Strand, Susan Brockett, Christian Joys, Solveig Aaen, Bernt Bull, Bente Florelius, Ragnhild Haug, Richard Muskaug

|  |  |  |
| --- | --- | --- |
|  | *Sak* | *Oppfølging/ ansvar* |
| **1** | **Referat BULL møte 37 den 24. jan 2017**  Referatet fra møte 37 ble godkjent |  |
| **2** | **BULLs åpne møter med de politiske partiene i august**  Status: Eldorado er bestilt som møtelokale. Invitasjon er sendt 8 partier med svarfrist 15.3. Disse har foreløpig svart positivt[[1]](#footnote-1): Venstre v/ Ola Elvestuen, Arbeiderpartiet - deltaker meldes senere, Miljøpartiet v/ Beate Habhab.  Stein Aabø vil møte styret 15.3. for å drøfte kontakter overfor presse/media.  Styret ber om hjelp primært til disse oppgavene:   * Oppfølging og mobilisering i forhold til presse, NRK og media * Debattinnlegg på de ulike fagtema og byutvikling generelt framover * Møteansvarlige og møteledere for de tre møtene på Eldorado   Møtet pekte på utfordringer i forberedelsene framover:  Mange partier og kort tid, stort krav til god møteledelse og forberedelse.  BULL må avklare hva vi vil oppnå med møtene, kanskje helst offentlig oppmerksomhet om byutvikling som politisk tema før valget.  Forslag og innspill fra idérunden:  Mulighet for samarbeid med BOBY ble påpekt. Bør lages stramt tidsprogram for å styre tidsbruken for innleggene, kanskje fokusere på noen få spørsmål og be partiene svare på disse.  Mulige møteledere: Magnus Takvam, NRK (Magnus sjekker) eller Alexandra Algard (President i NAL), Netten Østberg, Asplan-Viak, Martin Gaarder, programleder i NRK. Andre kontakter: Erik Vold, Gaute Brochmann. Kontakter mot pressen: Stein Aabø, Odd Iglebæk (arkitekt og journalist), Ivar Sekne (bok om Frode Rinnan).  **Vedtak om videre arbeid**:  De tre **faggruppene** får ansvar for hvert sitt møte. En arrangementsgruppe med representant fra hver faggruppe og Jon Guttu samordner arbeidet og holder kontakt med styret. Jon innkaller når det er nødvendig.  (Møter kan holdes på Eldorado – avtale med Tine mobil 9768 2335)  Sentrum, tirsdag 22. aug – ansvar: Peter Butenschøn innkaller  ATP, torsdag 24. aug – ansvar: Hans Kristian Lingsom innkaller  Bolig, tirsdag 29. august – ansvar: Magnus Boysen innkaller  Faggruppene fikk fire oppgaver:   1. Utpeke en møteansvarlig for sitt møte for praktisk gjennomføring 2. Formulerer 2-3 spørsmål til sitt tema, finne en fagansvarlig, herunder drøfte hva vi vil med møtene på de ulike tema. 3. Foreslå møteleder og utarbeide tidsplan for møtet. 4. Reise debatt i pressen som aktualiserer eget tema før møtene. | *Jon i samråd med styret*  *Peter*  *Hans Kristian*  *Magnus*  *Faggruppene* |
| **3** | **Teknisk forskrift (TEK 17) og konsekvenser for boligkvalitet**  TEK 17 har nylig vært på høring og både BULL v/faggruppe bolig og NAL har gitt merknader innen høringsfristen.  Lene Schmidt innledet på bakgrunn av høringsuttalelse utarbeidet for BULLs faggruppe bolig. (Se vedlegg til innkalling). Lene la spesielt vekt på betydningen av å gjeninnføre minsteareal for rom og uteareal slik Husbanken hadde tidligere, samt forslag om at leiligheter kunne godkjennes om de har uteluft, øyensynlig ikke direkte tilgang til frisk luft utenfra.  Ketil Moe innledet på bakgrunn av høringsuttalelse utarbeidet av NAL og Arkitektbedriftene. (Se vedlegg, utsendt av Lene 7. mars). Ketil la vekt på at det er første gang vi ser at Regjeringen legger frem forslag til direkte svekking av bokvaliteter, og på de konsekvensene forslaget kan ha for syke og uføre.  Hva kan BULL gjøre med dette ble diskusjonstema. Magnus ville se på konsekvensene ved knutepunkts-fortetting og på spørsmål om hvem som tjener på den foreslåtte utviklingen. Lasse la vekt på at staten ikke lenger tar ansvar for en minstekvalitet. Notatene bør legges frem for den politiske opposisjonen og brukes på valgmøtene. | *Eventuell oppfølging vurderes av faggruppe Bolig.* |
| **4** | **Sosial boligprofil på Fornebu**  Hvordan skaffe rimelige leiligheter? Hans Kristian Lingsom la frem erfaringer fra Fornebuutbyggingen. Verdien av høyere utnytting ble tatt ut i form av billigere leiligheter, som kommunen leier ut til personer som trenger det. Ved å leie ut, ikke selge beholder kommunen kontroll på «gevinsten» i tiltaket og unngår å overlate den til første kjøper. (Se f.ø. notatet, vedlagt innkalling).  Tilsvarende modeller benyttes i utlandet: München ble nevnt som eksempel. Sven Erik pekte på at disse ordningene også ble praktisert ved byfornyelsen i Oslo. Dette er lagt inn i lovverk i andre land, men praktiseres lite i Norge. |  |
| **5** | **BULLs nettsted** [**www.bullby.net**](http://www.bullby.net)  Jan U og Johan-Ditlef sa seg villig til å bidra i arbeidet med nettsiden og delta i redaksjonsmøter. Gustav vil innkalle til redaksjonsmøte etter påske. | *Jan*  *Johan-Ditlef*  *Gustav* |
| **6** | **Mulige møter og temaer i BULL framover**   * Boulevarder og byutvikling. Lasse vil samarbeide med Gustav for å kartlegge byutviklingspotensialet ved omlegging av enkelte hovedveger til bygater. * Erfaringer fra Fornebu-utviklingen. Stor interesse for å delta i en arbeidsgruppe for å forberede et mulig fagseminar. Hans Kristian, Jostein og Lene vil delta. Tas opp som sak på et senere møte. * Utviklingen av knutepunkt i Oslo. OAF hadde nylig et møte om dette, temaet er viktig og konfliktfylt og bør forfølges. Magnus vurderer | *Lasse*  *Gustav*  *Styret v/ Gustav og*  *Hans Kristian*  *Jostein*  *Lene*  *Magnus* |
| **7** | **Eventuelt**  Terje informerte om opplegg for og framdrift i bokprosjektet om lange linjer i Oslos byutvikling, i kjølvannet av BULL-seminaret i Oslo 2016. Kan bli aktuelt å beskrive 4-5 epoker og drivkrefter bak hver av disse. Lovende! | *Terje*  *Sven Erik*  *Gustav* |

*Kommende møter:*

**Styremøte 3-17,** onsdag 22. mars, kl 1330

**Styremøte 4-17,** torsdag 20. april, kl 1330

**BULL 39** – tirsdag 2. mai, kl 1330 på Lindeberg

1. Rødt meldte sin deltakelse 13. mars ved Bjørnar Moxnes (Sentrum), Mari Eifring (ATP) og Seher Aydar (Bolig) [↑](#footnote-ref-1)